text: Færdselsuheld på E45 skaber kø
  10 december 2014 kl. 16.53
  På motorvejen E45 lige efter Vejlefjordbroen i nordgående retning er der kun ét spor farbart efter et mindre trafikuheld. Ifølge politiet er ingen kommet alvorligt til skade.
  Kommer du syd for Vejle på motorvejen og skal videre nordpå, opfordrer Sydøstjyllands Politi til, at du drejer af ved afkørsel Vejle S. Der er nemlig kødannelse efter et trafikuheld, hvor en lastbil og en personbil er involveret.
  - En personbil er kørt op i en lastbil. Vi har sendt en ambulance afsted, men vi har ikke fået meldinger om alvorlig personskade, siger vagtchef hos Sydøstjyllands Politi til TV SYD.
  Uheldet skete lige efter personbilen og lastbilen havde passeret Vejlefjordbroen.
  Opdatering klokken 18.07: Begge spor er nu genåbnet i nordgående retning.
  E-45 nordgående v/ Vejle fortsat. Køtrafik. 1. vognbane åben. Benyt frakørsel Vejle S eller Vejle C. ingen personskade. #politidk
  
  E45 Østjyske Motorvej, Nordgående, uheld ved Vejle. Det kan med fordel betale sig at køre fra ved &lt;61&gt; Vejle C
  
  